Document ID: /fineweb-2-swissfilter-quality_10-filterrobots/filtered/02038.jsonl.gz/1551

Marxissem è il num d’ina teoria da la societad che Karl Marx e Friedrich Engels han fundà en il 19avel tschientaner. La finamira da quella è da transfurmar cun agid d’ina vieuta revoluziunara la societad da classas vertenta en ina societad senza classas. Il marxissem furma in moviment da grond’influenza politica, ma er areguard la scienza e l’istorgia da las ideas; el sa lascha attribuir tant al socialissem sco er al communissem. Sco marxists vegnan designads dapi la segunda mesadad dal 19avel tschientaner ils aderents da las ideas da Marx ed Engels. [Tenor Vichipedia].
(Foto: Johann H. Addicks / CC BY-SA 3.0)